Hei, <namnet til ungdommen>

Du lurer kanskje på kvifor barnevernet tek kontakt med deg? Det er fordi vi har fått <ei melding / ein telefon> frå <læraren din / helsesjukepleiaren på skulen / fastlegen din / behandlaren din på BUP / ein som kjenner deg>, som fortel at <han/ho/hen> er bekymra for <korleis du har det heime / det sosiale miljøet ditt / den psykiske helsa di / anna>. Derfor skal vi i barnevernet undersøkje korleis du har det, og om du treng hjelp frå oss. Jobben vår er å hjelpe barn, ungdom og foreldre som av ulike grunnar har det vanskeleg.

## Vi tek kontakt for å møte deg

Vi ønskjer å snakke med deg om korleis du har det, og kva du meiner om informasjonen vi har fått. Kontaktpersonen din i barnevernet er <namn på kontaktperson>, og <han/ho/hen> kontaktar deg for å avtale eit tidspunkt. Vi møtest ein stad som passar for deg. Om du vil, kan du ha med deg ein vaksen du stoler på, til dømes læraren din.

## Barnevernet har teieplikt

Vi har teieplikt. Berre du og familien din får vite kva vi har snakka om, om vi ikkje avtaler noko anna med deg. Dersom det er noko du ikkje ønskjer at foreldra dine skal vite om, kan vi snakke om korleis vi kan løyse det.

## Det du meiner, er viktig

Sidan du er over 15 år, er du ein av partane i undersøkinga. Det betyr mellom anna at du har rett til å få lese sakspapir som handlar om deg. Du kan òg seie kva du meiner om kven vi i barnevernet kan snakke med. Vi har plikt til å lytte til det du seier, og leggje vekt på det du meiner i saka.

## Lurer du på noko?

Dersom det er noko du lurer på eller vil snakke med oss om, er det berre å kontakte oss på telefon <mobilnummer til kontaktperson>.

Helsing